Sekolah Kebangsaan (P) Durian Daun

Sejarah

Nama asal SK Perempuan Durian Daun ialah Durian Daun Girls School. Sekolah ini ialah sekolah rendah kerajaan (aliran Inggeris) yang pertama di negeri Melaka khas untuk murid perempuan sahaja. Mulai 1 Januari 1970, nama sekolah telah ditukar kepada Sekolah Rendah Kebangsaan Perempuan Durian Daun. Perubahan berlaku disebabkan pertukaran aliran bahasa pengantar kepada Bahasa Kebangsaan. Pada tahun 1994, sekali lagi nama sekolah ditukar kepada Sekolah Kebangsaan Perempuan Durian Daun selaras dengan kehendak Kementerian Pendidikan Malaysia.
Bangunan asal didirikan pada tahun 1954 dan mula digunakan pada tahun 1955. Bangunan tersebut terdiri daripada 1 blok dua tingkat yang mengandungi sebuah anjung, 6 buah bilik darjah, sebuah pejabat, 1 buah bilik guru dan 3 buah stor kecil dan tandas. Bangunan tambahan kedua meliputi 3 buah bilik darjah, PSS, klinik pergigian, surau, kantin, 4 buah stor, tandas murid dan tandas guru. Bangunan kedua ini didirikan pada awal 1989 dan digunakan pada Disember 1989. Blok 3 tingkat ini didirikan di tapak tuck shop (kantin sekolah) kekal yang dirobohkan.
Bangunan kantin sekolah didirikan pada pertengahan 1956. sebahagaian daripada kantin sekolah ini telah digunakan sebagai bilik darjah mulai tahun 1960 sehingga ia dirobohkan pada akhir tahun 1988.
Pada pertengahan tahun 1956, kerja-kerja membuat padang telah dimulakan, termasuk membina dua buah gelanggang badminton. Padang digunakan untuk kegiatan sukan pada awal tahun 1957. Pada akhir tahun 1988, sebuah kantin sementara telah didirikan di gelanggang badminton dan kini, tapak tersebut telah didirikan sebuah surau hasil usaha PIBG.
Keluasan sekolah ini pada mulanya ialah 2a. ar 26.5p dan keluasannya bertambah sedikit apabila pihak MPPM menjalankan pembinaan blok baru.
Pada 2 Februari 1955, sekolah ini mula beroperasi. Perasmian sekolah dilakukan pada 5 Mei 1955 oleh Pesuruhjaya Residen Melaka, Tuan H.G Hornett. Turut hadir pada perasmian tersebut ialah Ketua Pegawai Pelajaran Melaka pada ketika itu, Encik T. Hunter.
Mulai 1970, nama sekolah ditukar kepada Sekolah Rendah Kebangsaan Durian Daun daripada nama asalnya selepas bahasa pengantarnya ditukar daripada Bahasa Inggeris kepada Bahasa Melayu. Pada tahun 1994, sekali lagi nama sekolah ditukar kepada Sekolah Kebangsaan (Perempuan) Durian Daun dan nama ini kekal sehingga hari ini.

Misi

Pendidikan Berkualiti
Insan Terdidik
Negara Sejahtera

Visi

Melestarikan sistem pendidikan yang berkualiti
untuk membangunkan potensi individu
bagi memenuhi aspirasi negara

Budaya sekolah

Sepakat satu pasukan

Cogan kata sekolah

Usaha membawa kejayaan

Matlamat Penubuhan

Matlamat projek ini adalah untuk mengumpul bahan-bahan sejarah sekolah dan diabadikan sebagai warisan. Projek ini juga dapat meningkatkan kesedaran bekas murid dan staf serta warga sekolah sekarang dan orang ramai mengenai peranan dan sumbangan sekolah ini sejak dulu hingga sekarang.

Lawatan Khidmat Bantu Oleh PERZIM

Lawatan oleh En Fairus Bin Mamat dari Perbadanan Muzium Melaka, bagi program khidmat bantu Galeri Warisan SKPDD pada 23 Oktober 2017.

Impak Inovasi Kokurikulum

Pencapaian Kokurikulum
2012     -     Johan Pertandingan Sahibba Peringkat Negeri Melaka (Yasmin Adriana binti Hashim)
2013     -     Johan Pertandingan Sahibba Peringkat Negeri Melaka (Arina binti Mohd Arif)
2015     -     Naib Johan Pertandingan Sahibba Peringkat Negeri Melaka (Noor Amirah Syahirah binti Noor Aizam), 
2015     -     Johan Kejohanan Bola Baling MSS Melaka Kawasan Bukit China Perempuan B12
2016     -     Naib Johan Pertandingan Sahibba Peringkat Negeri Melaka (Dayang Amni Syamimi binti Awang Suryadi)
2017     -     Sagu hati Pertandingan Sahibba Peringkat Negeri Melaka (Siti Mariam binti Mohammad Yusof)